fr hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu fr hu zh is hu hu hu hu hu hu hu hu hu hu hu hu hu hu hu hu fr hu hu hu hu hu pt hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
2 100 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
Mielőtt elkezdené gyógyszerét alkalmazni, olvassa el figyelmesen az alábbi betegtájékoztatót.
· Ez a gyógyszer orvosi vény nélkül kapható. Az optimális hatás érdekében azonban elengedhetetlen e gyógyszer körültekintő alkalmazása.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Sürgősen keresse fel orvosát, ha tünetei néhány napon belül nem enyhülnek, vagy éppen súlyosbodnak
1. Milyen típusú gyógyszer a Calcium-D-Sandoz pezsgőtabletta és milyen betegségek esetén alkalmazható?
2. Tudnivalók a Calcium-D-Sandoz pezsgőtabletta alkalmazása előtt
3. Hogyan kell alkalmazni a Calcium-D-Sandoz pezsgőtablettát?
Hatóanyag: 600 mg kalcium (1500 mg kalcium karbonát formájában), 400 NE (10 mikrogramm) kolekalciferol (D3-vitamin) pezsgőtablettánként.
Segédanyagok: Vízmentes citromsav, almasav, nátrium-hidrogén-karbonát, nátrium-ciklamát, citrom aroma, vízmentes nátrium-karbonát, maltodextrin, szacharin-nátrium, szacharóz, zselatin, kukoricakeményítő, részlegesen hidrogénezett szójababolaj, dl-?-tokoferol.
Csomagolás: 20 db pezsgőtabletta fehér polietilén, garanciazáras, nedvességmegkötővel és mozgáscsillapítóval kombinált kupakkal lezárt fehér polipropilén tartályban. Egy tartály dobozban.
Kiszerelési egységek: 20×, 40× (2×20), 60× (3×20), 100× (5×20).
A forgalomba hozatali engedély jogosultja:
1034 Budapest, Tímár utca 20.
Bartók Béla út 43–47.
1. MILYEN TÍPUSÚ GYÓGYSZER A CALCIUM-D-SANDOZ PEZSGŐTABLETTA ÉS MILYEN BETEGSÉGEK ESETÉN ALKALMAZHATÓ?
· idős személyeknek kalcium és D3 vitamin hiány együttes kialakulásának megelőzésére - vagy
amennyiben az állapot már kialakult és fennállását orvosi vizsgálattal igazolták - kezelésére,
· kiegészítő kezelés céljából csontritkulásban szenvedő betegeknek a D3 vitamin és kalcium szükséglet biztosítására abban az esetben, ha a kalcium- és D3-vitamin hiány kialakulásának veszélye nagy.
2. TUDNIVALÓK A CALCIUM-D-SANDOZ PEZSGŐTABLETTA ALKALMAZÁSA ELŐTT
A Calcium-D-Sandoz jelentős mennyiségű kalciumot és D3-vitamint tartalmaz. A kalcium és D3-vitamin felszívódik a bélből, majd eloszlik a szervezetben. A D3-vitamin megkönnyíti a kalcium és foszfor bélből történő felszívódását és beépülését a csontokba. Ezáltal a gyógyszer kalcium és D3-vitamin hiány esetén kedvező hatást fejt ki és lehetővé teszi az oszteoporózis kiegészítő kezelését.
Az emberi szervezet D-vitamin ellátottsága függ attól, hogy az adott személy milyen mértékben van kitéve a Föld felszínét elérő UV-sugárzás hatásának (melyet főként a szabadban eltöltött időtartam, az öltözködés, a szélességi körökkel kifejezhető földrajzi helyzet határoz meg), valamint az, hogy az elfogyasztott tápláléknak mekkora a D-vitamin tartalma. Ide kell számítani a D-vitaminnal dúsított élelmiszereket (halak, tőkehal máj), élelmiszer kiegészítőket, multivitaminokat is. Magyarországon az UV-sugárzás szintje az októbertől márciusig terjedő időszakban kicsi, emiatt az alacsony D-vitamin ellátottság különösen télen és kora tavasszal gyakori. Aki kevés időt tölt a napsütésben szabad levegőn, egész évben hajlamos lehet a D-vitamin hiány kialakulására.
Ne szedjen Calcium-D-Sandozt, ha a következő betegségek, állapotok bármelyike fennáll:
· a pezsgőtabletta bármely összetevőjével szembeni túlérzékenység
· a vér kalcium tartalma emelkedett (hypercalcaemia)
· fokozott kalciumürítés a vizeletben (hypercalciuria)
· egyes vesebetegségek: vesekő, kalcium lerakódás a vese szövetben (nephrocalcinosis) és veseelégtelenség
· fokozott mellékpajzsmirigy működés (mellékpajzsmirigy túltengés)
· magas vér- vagy vizelet-kalciumszinttel társuló tartós mozgásképtelenség (immobilizációs oszteoporózis)
· rosszindulatú csontfolyamat (pl. áttételes csontrák, myeloma)
· egyes tüdő megbetegedések (pl. sarcoidosis)
A terhes, illetve szoptató nőknek a normálisnál magasabb kalcium és D-vitamin bevitelre van szükségük. Terhesség, illetve szoptatás idején a napi bevitel ne haladja meg az 1500 mg kalciumot és a 600 NE D3-vitamint, tehát egy pezsgőtablettánál többet ilyenkor nem szabad bevenni.
A kalcium kis mértékben bejut az anyatejbe, de nincs káros hatással a csecsemőre. A D-vitamin és anyagcseretermékei szintén bekerülnek az anyatejbe. Ezt figyelembe kell venni, amennyiben a gyermekeknek D-vitamint írnak elő.
Terhesség, vagy szoptatás idején, kérje ki orvosa vagy gyógyszerésze tanácsát a Calcium-D-Sandoz szedésének megkezdése előtt.
Egyéb tudnivalók a Calcium-D-Sandoz használatakor:
Elővigyázatosság az alkalmazás során:
A Calcium-D-Sandoz tartós használata során a vér és vizelet kalcium szintjét, valamint veseműködését rendszeresen ellenőriztesse kezelőorvosával.
Egyéb kalcium és D-vitamin tartalmú készítmények szedése csak orvosi ellenőrzés mellett lehetséges.
Vesebántalmak esetén a készítmény használata előtt kérje ki kezelőorvosa véleményét.
Egyéb gyógyszerekkel való kölcsönhatás:
Ellenőrizze kezelőorvosa segítségével, hogy az alábbi gyógyszerek valamelyikét szedi-e vagy mostanában szedte–e:
tiazid vizelethajtók, tetraciklinek, kolesztiramin, nátrium-fluorid, biszfoszfonátok, rifampicin, fenitoin, barbiturátok, és glükokortikoidok.
Digitálisz tartalmú készítményekkel együtt csak a kezelőorvos utasítása szerint szedhető.
A gyógyszer alkalmazásával kapcsolatos egyéb figyelmeztetés:
A biszfoszfonát vagy nátrium fluorid bevitele után legalább két óráig, tetraciklinek szedése után legalább három óráig ne szedjen Calcium-D-Sandozt, mivel a kalcium csökkenti ezen anyagok felszívódását.
Legalább két óra teljen el a kolesztiramin és a Calcium-D-Sandoz bevitele között, egyébként a D-vitamin felszívódása csökken.
A készítmény hatásai a gépjárművezetéshez és gépek üzemeltetéséhez szükséges képességekre
Nagyon valószínűtlen, hogy a készítmény a gépjárművezetéshez és gépkezeléshez szükséges képességeket hátrányosan befolyásolná.
Fontos információk cukorbetegek részére:
A Calcium-D-Sandozt cukorbetegek is szedhetik.
3. HOGYAN KELL ALKALMAZNI A CALCIUM-D-SANDOZ PEZSGŐTABLETTÁT ?
Figyelmesen kövesse a gyógyszer szedésére vonatkozó utasításokat. Ezzel lehetővé teszi, hogy a Calcium-D-Sandoz a leghatékonyabban fejtse ki hatását.
Felnőttek és idősek adagja 1-2 pezsgőtabletta naponta (reggel és este). Ez 600 - 1200 mg kalcium és 400 - 800 NE D3 vitamin bevitelnek felel meg.
Oldja fel a pezsgőtablettát egy pohár (kb. 2 dl) vízben és azonnal igya meg.
Adagolás májkárosodás esetében: Az adagolás módosítása nem szükséges.
Adagolás vesekárosodás esetén: A készítmény nem alkalmazható súlyosan károsodott veséjű betegek esetében.
A Calcium-D-Sandozt mindaddig szedje a javasolt napi adagolás szerint, amíg az igazolt kalcium és D3-vitamin hiány, vagy kialakulásának veszélye megszűnik, illetve ameddig az oszteoporózis (csontritkulás) kiegészítő kezeléseként azt kezelőorvosa szükségesnek tartja. A kalciumot legnagyobb mennyiségben a tej és tejtermékek tartalmazzák. Tavasztól őszig rendszeres napozás biztosíthatja az emberi szervezet számára kellő mennyiségű D-vitamin képződését. A kezelés tartsa be a kezelőorvosa által előírt utasításokat.
Ha elfelejtette alkalmazni a Calcium-D-Sandozt:
Amennyiben egy adagot elfelejtett bevenni, várjon a következő adag alkalmazásának idejéig. Soha ne szedjen be egy adagnál többet egyszerre, hogy a kimaradt adagot pótolja.
Ha az előírtnál több Calcium-D-Sandozt alkalmazott (túladagolás):
A Calcium-D-Sandoz túladagolása esetén a következő tünetek jelentkezhetnek: hányinger, hányás, nagyfokú szomjúság érzet, székrekedés. Túladagolás gyanúja esetén azonnal keresse fel kezelőorvosát.
Mint minden gyógyszernek, a Calcium-D-Sandoznak is lehetnek mellékhatásai.
Anyagcsere- és táplálkozási betegségek:
Nem gyakori: emelkedett szérum kalcium-szint (hypercalcaemia) és fokozott kalciumürítés (hypercalciuria).
Ritkán: székrekedés, felfúvódás, hányinger, gyomorfájás, hasmenés
A bőr és a bőr alatti szövetek betegségei:
Ritkán: viszketés, kiütés, csalánkiütés.
Tájékoztassa kezelőorvosát vagy a gyógyszerészt, ha itt nem említett mellékhatást észlel.
Legfeljebb 30oC-on, nedvességtől védve tárolandó.
A tartályt szorosan lezárva tárolandó.
A gyógyszert a csomagoláson feltüntetett lejárati időn belül szabad felhasználni.
A gyógyszer gyermekektől elzárva tartandó.
A betegtájékoztató engedélyezésének dátuma: 2008. január 16.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.